Document ID: /roh_data/filtered/Billingualer_Corpus_interleaved-de-rm.jsonl.gz/64

This is a text translated from German to Rumantsch Grischun.
Regierung setzt Vollpauschalen der allgemeinen Spitalabteilungen fest

Die Regierung hat die Krankenkassen-Tarife für die allgemeinen Abteilungen der öffentlichen Spitäler des Kantons Graubünden erlassen.

Gemäss Krankenversicherungs-Gesetz müssen die Spitäler und die Versicherer gemeinsam einen Tarif für die Behandlung von allgemein versicherten Patienten vereinbaren. Dies gelang den Parteien trotz langwieriger Verhandlungen und diverser Vermittlungsversuche des Justiz-, Polizei- und Sanitätsdepartements bis Ende 1997 indessen nicht. Aus diesem Grund musste die Regierung die Tagespauschalen der allgemeinen Abteilungen der Bündner Spitäler gestützt auf eigene Berechnungen festlegen. Die Tarife sind sowohl für die Spitäler wie für die Versicherer verbindlich. Bevor sie festgesetzt wurden, sind der Kantonalverband Bündnerischer Krankenversicherer, der Verband Bündnerischer Krankenhäuser und der eidgenössische Preisüberwacher angehört worden. Deren Stellungnahmen wurden in die Überlegungen einbezogen. Rückwirkend ab Anfang Januar 1998 werden die folgenden Tarife festgelegt:

Kantons- und Regionalspital Chur: bisher 325 Franken / neu 335 Franken

Spital Oberengadin, Samedan: 205.- / 212.-

Kreuzspital Chur: 297.- / 318.-

Regionalspital Surselva, Ilanz: 231.- / 280.-

Spital Davos: 271.- / 334.-

Regionalspital Schiers: 225.- / 246.-

Krankenhaus Thusis: 206.- / 247.-

Ospidal Engiadina Bassa, Scuol: 213.- / 250.-

Ospedale della Bregaglia, Promotogno: 226.- / 227.-

Kreisspital Surses, Savognin: 189.- / 184.-

Ospidal Val Müstair, Santa Maria: 172.- / 172.-

Kantonales Frauenspital Fontana, Chur: 229.- / 354.-

Die neuen Taxen umfassen auch die Pflegekosten der gesunden Neugeborenen; für welche keine separate Säuglingstaxe mehr erhoben wird. Dies wirkt sich insbesondere bei der Tagespauschale des Frauenspitals deutlich aus.

Die Erhöhung gegenüber den 1996 festgelegten Tarifen ergibt insgesamt eine Mehrbelastung der Versicherer von lediglich etwa 1.2 Prozent. Auf die Prämien dürfte sich dies kaum auswirken, wird doch ein Teil der höheren Tagespauschalen durch die sinkende Anzahl Pflegetage in den Spitälern wettgemacht. In den letzten Jahren hat die durchschnittliche Aufenthaltsdauer laufend abgenommen.

Die Tagespauschalen, welche die Versicherer den Spitälern zu vergüten haben, decken nur einen Teil der effektiven Kosten, im Durchschnitt rund 39 Prozent. Die Differenz wird von der öffentlichen Hand über das jeweilige Spitaldefizit getragen. Dabei sind die Investitionen noch nicht mitberücksichtigt. Diese werden durch die jeweilige Spitalträgerschaft und den Kanton separat finanziert.

Von den effektiven Kosten der Spitäler werden beim Berechnen der Krankenkassen-Tarife gewisse Abzüge gemacht. So u.a. für die Ausbildung von Medizinalpersonen, für die Forschung, für bestehende Überkapazitäten (eine solche ist gegeben, wenn die Auslastung der Spitäler unter 85 Prozent liegt) oder für ungenügende Transparenz in der Kostendarstellung (insbesondere wenn die Kosten der privaten und der allgemeinen Abteilungen nicht separat erfasst und ausgewiesen werden). Diese Kostenanteile sind nach Gesetz nicht durch die Versicherungen und damit nicht über die Prämien zu bezahlen. Weiter schreibt das Gesetz vor, dass von den ermittelten anrechenbaren Kosten die Versicherer maximal 50 Prozent zu tragen haben. Der Rest sowie alle Investitionen sind über die öffentliche Hand zu finanzieren. Damit soll verhindert werden, dass die Krankenkassenprämie für die Bevölkerung zu einer übermässigen Belastung wird. Dies erklärt denn auch die hohen Defizite, welche die Spitäler jährlich ausweisen: Es sind dies Teile der vom Gesetzgeber gewollten Hauptfinanzierung der stationären medizinischen Grundversorgung durch die öffentliche Hand.

Wenn Bündner Patienten auf der allgemeinen Abteilung in einem öffentlichen Spital unseres Kantons stationär behandelt werden müssen, entstehen ihnen dadurch keine zusätzlichen medizinischen Kosten. Sie müssen lediglich der Versicherung die Franchise gemäss individueller Wahl (230 bis 1500 Franken pro Jahr) und den Selbstbehalt von zehn Prozent der Spitalrechnung bezahlen. Das Spital rechnet mit der Krankenversicherung direkt ab (mindestens gemäss bisherigem Vertrag), auch wenn das Gesetz den Patienten als primären Schuldner bestimmt. Es bleibt zu hoffen, dass auch mit dem regierungsrätlichen Erlass die direkte Abrechnung zwischen Leistungserbringenden und Versicherern gewahrt bleibt.

Auskunftspersonen:

Claudio Candinas, Sekretär Sanitätsdepartement, Tel. 081-257 25 12 (nur vormittags)

Tino Morell, Leiter Gesundheitsamt, Tel. 081-257 26 41

Gremium: Regierung

Quelle: dt Standeskanzlei Graubünden

Data: 14.05.1998

La regenza fixescha las pauschalas cumplainas da las partiziuns generalas dals ospitals

La regenza ha relaschà las tariffas da las cassas da malsauns per las partiziuns generalas dals ospitals publics dal chantun Grischun.

Tenor la lescha davart l'assicuranza da malsauns ston ils ospitals ed ils assicuraders concluder cuminaivlamain ina tariffa per tractar pazients assicurads en la partiziun generala. Quai n'è dentant betg reussì a las partidas fin la fin da 1997, malgrà lungas tractativas e diversas emprovas da mediaziun dal departament da giustia, polizia e sanitad. Per quest motiv ha la regenza stuì fixar las pauschalas dal di per las partiziuns generalas dals ospitals grischuns sa basond sin sias atgnas calculaziuns. Las tariffas èn ligiantas tant per ils ospitals sco er per ils assicuraders. Avant ch'ellas èn vegnidas fixadas han ins tadlà la federaziun chantunala dals assicuraders grischuns da malsauns, la federaziun dals ospitals grischuns ed il survegliader federal dals pretschs. Las posiziuns da quels èn vegnidas integradas en las ponderaziuns. Retroactivamain a partir dal schaner 1998 vegnan fixadas las suandantas tariffas:

ospital chantunal e regiunal Cuira: fin uss 325 francs / nov 335 francs

ospital Engiadin'ota, Samedan: 205.-/212.-

ospital da la Crusch Cuira: 297.-/318.-

ospital regiunal Surselva, Glion: 231.-/280.-

ospital Tavau: 271.-/334.-

ospital regiunal Schiers: 225.-/246.-

ospital Tusaun: 206.-/247.-

ospital Engiadina bassa, Scuol: 213.-/250.-

ospital da la Bergiaglia, Promontogno: 226.-/227.-

ospital cirquital Surses, Savognin: 189.-/184.-

ospital Val Müstair, Santa Maria: 172.-/172.-

ospital chantunal da dunnas Fontana, Cuira: 229.-/354.-

Las novas taxas cumpiglian er ils custs da tgira per ils novnaschids sauns; per quels na vegn betg pli incassada ina taxa separada da poppins. Quest fatg ha ina gronda muntada spezialmain per la pauschala dal di a l'ospital da dunnas Fontana.

L'augment envers las tariffas fixadas 1996 chaschuna totalmain custs supplementars per ils assicuraders da mo ca. 1.2 pertschient. Quai na vegn strusch ad avair consequenzas sin las premias, perquai ch'ina part da las pauschalas dal di pli autas vegn cumpensada tras ils pli paucs dis da tgira en ils ospitals. Ils davos onns è la durada media en ils ospitals sa reducida currentamain.

Las pauschalas dal di ch'ils assicuraders han da bunifitgar als ospitals cuvran mo ina part dals custs effectivs, en media var 39 pertschient. La differenza vegn purtada dal maun public tras il deficit respectiv da l'ospital. Qua na vegnan las investiziuns betg anc resguardadas. Quellas vegnan finanziadas separadamain tras ils purtaders respectivs da l'ospital e tras il chantun.

Dals custs effectivs dals ospitals vegnan fatgas tschertas reducziuns per calcular las tariffas da las cassas da malsauns. Uschia tranter auter per la scolaziun dal persunal medical, per la perscrutaziun, per las surcapacitads existentas (talas datti, cur che l'utilisaziun dals ospitals è sut 85 pertschient) u per ina transparenza insuffizienta en la preschentaziun dals custs (spezialmain sch'ils custs da las partiziuns privatas e generalas na vegnan betg registrads e cumprovads separadamain). Tenor la lescha n'èn questas parts dals custs betg da pajar tras las assicuranzas u tras las premias. Plinavant prescriva la lescha ch'ils assicuraders han da purtar maximal 50 pertschient dals custs imputabels eruids. Il rest sco er tut las investiziuns èn da finanziar tras il maun public. Uschia vulan ins impedir che la premia da la cassa da malsauns daventia ina grevezza smesirada per la populaziun. Quest fatg declera alur er ils gronds deficits ch'ils ospitals mussan mintg'onn: Quai èn parts da la finanziaziun principala tras il maun public ch'il legislatur ha vulì per il provediment da basa medicinal staziunar.

Sche pazients grischuns ston vegnir tractads staziunariamain en ina partiziun generala d'in ospital public da noss chantun, alur na resultan per els nagins custs medicinals supplementars. Els han da pajar a l'assicuranza mo la franschisa tenor lur tscherna individuala (230 fin 1500 francs per onn) e la resalva persunala da diesch pertschient dal quint da l'ospital. L'ospital fa giu quint directamain cun l'assicuranza da malsauns (almain tenor il contract da fin uss), schebain che la lescha fixescha ch'il pazient saja il debitur primar. Igl è da sperar ch'il rendaquint direct tranter ils furniturs da prestaziuns ed ils assicuraders sa mantegnia malgrà il relasch da la regenza.

Infurmaturs:

Claudio Candinas, secretari dal departament da sanitad, tel. 081-257 25 12 (avantmezdi)

Tino Morell, manader da l'uffizi da sanadad, tel. 081-257 26 41

Gremi: regenza

Funtauna: rg chanzlia chantunala dal Grischun

Data: 14.05.1998